ਯੂਨੀਵਰਸਿਟੀ ਕਾਲਜ ਘਨੌਰ
ਯੂਨੀਵਰਸਿਟੀ ਕਾਲਜ ਘਨੌਰ, ਪੰਜਾਬੀ ਯੂਨੀਵਰਸਿਟੀ ਪਟਿਆਲਾ ਦੇ ਕਾਂਸਟੀਚੂਐਂਟ ਕਾਲਜਾਂ ਵਿਚੋਂ ਇਕ ਹੈ।ਇਸ ਦੀ ਸਥਾਪਨਾ ਸਾਲ 2011 ਵਿਚ ਹੋਈ। ਇਹ ਕਾਲਜ, ਪਟਿਆਲਾ ਜਿਲ੍ਹੇ ਦੇ ਘਨੌਰ ਕਸਬੇ ਵਿਚ, ਪਟਿਆਲਾ ਤੋਂ 27 ਕਿਲੋਮੀਟਰ ਦੀ ਦੂਰੀ ਤੇ ਸਥਿਤ ਹੈ। ਕਾਲਜ ਦਾ ਕੁੱਲ ਰਕਬਾ ਲਗਭਗ 18 ਏਕੜ ਹੈ। ਇਸ ਵਿਚ ਤਿੰਨ ਅਕਾਦਮਿਕ ਬਲਾਕ, ਇਕ ਪ੍ਰਬੰਧਕੀ ਬਲਾਕ, ਖੇਡ ਸਟੇਡੀਅਮ, ਲਾਇਬ੍ਰੇਰੀ, ਕੰਟੀਨ ਅਤੇ ਹਰੇ ਭਰੇ ਲਾਅਨ ਖਿੱਚ ਦਾ ਕੇਂਦਰ ਹਨ। ਇਹ ਕਾਲਜ ਸੜਕਾਂ ਰਾਹੀ ਪਟਿਆਲਾ, ਅੰਬਾਲਾ, ਰਾਜਪੁਰਾ ਅਤੇ ਇਲਾਕੇ ਦੇ ਪਿੰਡਾਂ ਨਾਲ ਜੁੜਿਆ ਹੋਇਆ ਹੈ।